sona ma la jan sona li lukin e ma e ijo ona. ijo ma la ma suli en nena ma en nena seli en kasi en soweli en jan li lon. jan pi sona ma li wile kama sona taso ala e ma pi tenpo ni. ona li wile kama sona e ma pi tenpo pini e ante ale ona.
tenpo mute la jan li kama e kulupu tu pi sona ma. sona ma jan la jan sona li kama sona e jan e kulupu ona e nasin ona lon ma li wile kama sona e ni: nasin seme la ma li ante e nasin jan. sona ma ijo la jan sona li kama sona e nasin ma lon selo ma lon selo telo lon selo kon.